Dunalkas pagasts

Dunalkas pagasts ir viena no Dienvidkurzemes novada administratīvajām teritorijām, Durbes ezera ziemeļu krastā. Robežojas ar sava novada Tadaiķu, Durbes, Vecpils, Medzes, Vērgales, Sakas, Cīravas un Aizputes pagastiem. Pagasta teritorija ir 8749,8 ha, no tās lauksaimniecībā izmantojamās zemes aizņem 5272,9 ha.

 Daba 
 Hidrogrāfija 
 Upes 
Durbe un Lāņupe

 Ezeri 
Durbes ezers, Dunalkas dīķis, Mēra dīķis, Tuņņu dīķis un Bērza dīķis

 Vēsture 
Mūsdienu Dunalkas pagasta teritorijā vēsturiski atradās Dunalkas muiža (Gut Dubenalken, Dunalka), Rāvas muiža (Gut Rawen, Rāva).

1935. gadā Dunalkas pagasta platība bija 57 km². 1945. gadā pagastā izveidoja Daidzes un Dunalkas ciema padomes, bet pagastu 1949. gadā likvidēja. 1951. gadā Dunalkas ciemam pievienoja Daidzes ciemu, 1954. gadā - Rāvas ciemu. 1990. gadā ciemu reorganizēja par pagastu. 2009. gadā Dunalkas pagastu kā administratīvo teritoriju iekļāva Durbes novadā. 2021. gadā Durbes novadu iekļāva Dienvidkurzemes novadā.

Cauri pagastam veda 1900. gadā atklātā šaursliežu Liepājas—Aizputes dzelzceļa līnija ar pieturas punktiem "Rāva", "Spāģi" un "Dunalka", kas slēgta 1964. gadā.

 Pieminekļi 
 Dunalkas muižas apbūveValsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts
 Strungu senkapi
 Dunalkas Elku kalns - pilskalns
 Ķiepes strauta apmetne
 Dunalkas apmetne 
 Upesputriņu apmetne 
 Upmaļu apmetne

 Firksu dzimtas kapenes 
Aptuveni piecus kilometrus no Dunalkas, pie Durbes–Aizputes ceļa P112 netālu no Mālu kroga, atrodas ēģipiešu stilāEgyptian Revival in the manor parks of Latvia, Jānis Zilgalvis, Scientific Journal of Latvia University of Life Sciences and Technologies. Landscape Architecture and Art, Volume 12, Number 12 būvētais fon Firksu dzimtas mauzolejs, kas iekļauts Valsts aizsargājams kultūras pieminekļu sarakstā. 
Piramīdas formas kapliču 1801. gadā uzcēla Dunalkas muižas īpašnieks Kārlis Ulrihs fon Firkss (1738–1816). Tās karkass būvēts no ķieģeļiem un laukakmeņiem, bet no ārpuses piramīdu apņēma dzeltenīgu Holandes ķieģeļu apšuvums. Kapličas grīda bija veidota no brūna plakanakmeņu bruģa, bet fasādi rotāja divas nišas ar cēlām akmens vāzēm, uz sienām plastikas medaljoni ar seju saules staru ielokā, fon Firksu dzimtas ģerbonis, un virs durvīm bija granīta plāksne ar uzrakstu latīņu valodā – Coniugi optimae sibi suisque. Carolus Ulricus Fircks. MDCCCI ("Vislabākais dzīvesbiedram un sev. Kārlis Ulrihs Firkss. 1801).Dunalkas pērle – fon Firksu mauzolejs Sanita Dejus, speciāli “Liepājas Vēstulēm” no liepajniekiem.lv 29.09.2021

 ”Pie Dunalkas privātmuižas ceļā no Liepājas uz Kuldīgu es ieraudzīju no holandiešu ķieģeļiem celtu piramīdu ar plašu velvi pareizās proporcijās un ļoti labā gaumē. Žēl gan, ka piramīda atrodas varenu ozolu birzs galā, kur vasarā to aizsedz koku lapotnes, tikai ziemā ļaujot izcelties starp zariem.”Ulrihs fon Šlipenbahs "Gleznainie ceļojumi caur Kurzemi" (1809)

2022. gadā uzņēmums “Latvijas Valsts meži”, kā teritorijā atrodas kapliča, izstrādāja konservācijas darbu projektu un gada otrajā pusē kapliču attīrīja no koku un krūmu apauguma, grīdu un apbedīšanas nišas atbrīvoja no nobrukušajiem ķieģeļiem. Kapličas kupolveida griestus, ieejas ailu un apbedīšanas nišas nostiprināja. Ap kapliču izbūvēja koka karkasu ar daļēji nosegtām sienām un jumtu ar metāla segumu.Iekonservēta Dunalkas baronu kapliča 
Liene Kupiča "Kurzemes Vārds" 07.02.2023

 Iedzīvotāji 
 Iedzīvotāju skaita izmaiņas 
Esošajās robežās, pēc CSP datiem.OSP

 Apdzīvotās vietas 
Lielākās apdzīvotās vietas ir Dunalka (pagasta centrs), Rāva, Dupļi, Dunalkas skola.

 Ievērojamas personības 
 Andrejs Spāģis (1820—1871) — skolotājs un publicists, viens no jaunlatviešu kustības aizsācējiem.

 Saimniecība 
 Transports 
Pagasta teritoriju šķērso reģionālais autoceļš P112 Kuldīga — Aizpute — Līči. Dunalkas pašvaldības aprūpē esošo ceļu kopējais garums ir 45,15 km, no kuriem asfalta segums ir 0,5 km garumā, bet pārējie ceļi ir ar grants segumu. Attālums līdz Liepājai — 34 km, līdz Rīgai — 180 km.

 Izglītība un kultūra 

 Atsauces 

 Ārējās saites 
 Dunalkas Elka kalns

Kategorija:Kurzeme
Kategorija:Dienvidkurzemes novada pagasti